Deg tbadutin-agi kan, ad nefhem belli tussna-agi, di tazwara, telḥa-d kan di tesnilest d temsislit. Tebɛed mliḥ ɣef tsekla. Akken almi d iseggasen n 1950 d asawen i tbeddel udem, mi ibdan yinagmayen xedmen ttnadin amek ara skecmen tamiḍrant-agi n tiγunba deg tutlayt d yiḍrisen n tsekla. Dayen i d-yewwin abeddel amaynut ula deg yinadiyen iseklanen. Ay-agi yella-d ilmend n G. Molinié i d-yefkan tarrayt-ines mi d-yenna: «Tiγunba, ur teḥbis ara kan deg tezrawin n tesnilest maca tegla-d ula s inadiyen iseklanen, tiɣunba d tamiḍrant tasedawant, d yiwet n teẓri yeqqnen ɣer wayen yeɛnan aɣanib13».